คปภ.ลงดาบ4ตัวแทนขี้ฉ้อเชิดเบี้ยลูกค้า
คปภ.สั่งเพิกถอนใบอนุญาต 4 ตัวแทนประกันชีวิตเชิดเงินลูกค้า
19 ส.ค. 2554

คปภ.สั่งเพิกถอนใบอนุญาต 4 ตัวแทนประกันชีวิตเชิดเงินลูกค้า
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.ในฐานะนายทะเบียนได้ออกประกาศสั่งเพิกถอนใบอนุญาตตัวแทนประกันชีวิต 4 คน เนื่องจากฝ่าฝืนหรือไม่ปฏิบัติตามกฎหมายว่าด้วยการประกันชีวิต โดยเก็บเบี้ยประกันจากลูกค้าแล้วไม่นำส่งบริษัท
ทั้งนี้ ประกอบด้วย น.ส.วรินทร วรกิตติธรกุล ถูกสั่งเพิกถอนใบอนุญาตวันที่ 16 ก.พ. 2554 นายปานศักดิ์ นาคทองอินทร์ ถูกสั่งเพิกถอนใบอนุญาตวันที่ 2 มี.ค. 2554 น.ส.สนธยา จันทรกวี ถูกสั่งถอนใบอนุญาตวันที่ 15 มี.ค. 2554 และ น.ส.พิมดาว วรรณสกุล ถูกสั่งถอนใบอนุญาตวันที่ 16 มี.ค. 2554 กระทำความผิดรับชำระเงินค่าเบี้ยประกันภัย จากผู้เอาประกันภัย แต่มิได้นำส่งเงินค่าเบี้ยประกันภัยให้บริษัทผู้รับประกันภัย อันเป็นเหตุทำให้เกิดความเสียหายแก่ผู้เอาประกันภัย 
ทั้งนี้ ตามประกาศสั่งเพิกถอนใบอนุญาตนั้นเป็นเวลา 1 ปี หากมีการอุทธรณ์คำสั่งให้ประกาศหรือโฆษณา ต่อไปอีก 1 ปี นับแต่คดีถึงที่สุด